Anne Husebekk

Anne Husebekk (1955–2025) var en norsk lege, medisinsk forsker og rektor ved Universitetet i Tromsø (UiT) 2013-2021. Hun var professor i immunologi fra 2002.Dag Rune Olsen: Minneord over Anne Husebekk - en drivkraft i nord har forlatt oss.- Forskersonen 6. des. 2025Dag Rune Olsen - Anne Husebekk til minne. - nekrolog i Aftenposten 16. des. 2925 

Hun forsket særlig på transfusjonsmedisin og (blodplatemangel) hos foster og nyfødte.UNN Bioteknologi og forskning i helseforetakene

Hun var medlem av Det Norske Videnskaps-Akademi, visepresident i International Science Council og nestleder i styret for University of the Arctic (UArctic).

 Utdanning og forskning 
Anne Husebekk ble uteksaminert lege fra UiT i 1982 og var turnuslege på Finnsnes og i Volda og tok den medisinsk doktorgrad (dr.med.) i 1989.Anne Husebekk Pathogenetic relationship between precursor SAA and fibril protein AA in secondary amyloidosis doktorgrad Universitetet i Tromsø, 1989 Hun ble spesialist på immunologi og transfusjonsmedisin i 1991. I 2002 fikk hun stilling som professor i immunologi ved  UiT. 

Anne Husebekk var tilsatt ved Institutt for medisinsk biologi ved UiT. Fra 2006 til 2011 var hun fag- og forskningssjef ved Universitetssykehuset Nord-Norge. I 2013 ble hun med stort flertall valgt til rektor ved Universitetet i Tromsø sammen med prorektorene Kenneth Ruud (forskning/utvikling) og Wenche Jakobsen (utdanning).Uniforum Universitetet i Tromsø har fått sin andre kvinnelige rektor 27.02. 2013 Husebekk ble gjenvalgt for 4 nye år som rektor ved UiT i 2017. Hun var også styreleder ved UiT i denne perioden.

Som rektor ved UiT hadde hun ansvaret for å gjennomføre fusjonen mellom UiT og Høgskolen i Finnmark hvor høgskolen skulle bli universitets campus i Alta. Som en del av dette skiftet universitetet navn til UiT – Noregs arktiske universitet i 2013. Hun var aktiv i å etablere internasjonalt samarbeid med institusjoner utenfor Europa, spesielt i Asia og var en pioner i samarbeidet med Singapore. Under hennes ledelse ble flere høgskoler fusjonert inn i universitetet. I denne perioden ekspanderte universitetet gjennom ny bygningsmasse, større studenttal og nye studieprogram.

De siste åra var hun aktiv i utviklinga av nordområda. I 2015 ble hun senterleder for Framsenteret. I perioden 2023–2025 fungerte hun som leder av Senter for hav og Arktis ved Universitetet i Tromsø.

 Nasjonale og internasjonale verv 		
I tillegg til å være aktiv i norsk utdannings- og universitetspolitikk, hadde Anne Husebekk viktige nasjonale og internasjonale verv.

Hun var visepresident i den internasjonale foreningen for transfusjonsmedisin (ISBT), hadde flere verv i Norges forskningsråd og tatt del i offentlige utredninger for Biobankloven og Helseforskingsloven. Hun var nestleder i styret for Forsvarets høgskole, styremedlem i styret for Forsvarets forskningsinstitutt. Som representant for DNVA var hun nestleder i styret for Senter for Grunnforskning (CAS). Husebekk var styremedlem i helseforetaket Helse Nord og styreleder i Tromsø Forskningsstiftelse. Husebekk var nestleder i styret i University of the Arctic (UArctic), og visepresident i International Science Council (ISC), der hun fra 2022 til 2025 var leder av Committee of Freedom and Responsibility in Science.

 Utmerkelser 
 60px Ridder av 1. klasse av St. Olavs Orden (2015)Tildelinger - Anne Husebekk - kongehuset.no

 Referanser 

 Eksterne lenker  


Kategori:Rektorer ved Universitetet i Tromsø
Kategori:Professorer ved Universitetet i Tromsø
Kategori:Riddere av St. Olavs Orden
Kategori:Personer fra Tromsø kommune